पाएं अपने शहर की ताज़ा ख़बरें और फ्री ई-पेपरडाउनलोड करें
शहर के हैंडीक्राफ्ट एक्सपोर्टर सुब्रमणी विश्वनाथन के परिवार के तीन सदस्यों की कोविड संक्रमण ने जान ले ली। परिवार के सभी सदस्य संक्रमित हुए तथा करीब 20 दिन के संघर्ष के बाद भी उन्होंने परिवार के तीन सदस्यों को खो दिया। सुब्रमणी के परिवार में करीब 20 दिन पहले कोविड ने दस्तक दी। कुछ संक्रमित हुए तथा उन्हें चौपासनी हाउसिंग बोर्ड स्थित एक अस्पताल में भर्ती करवाया गया। इस दौरान सुब्रमणी व उनके दो बच्चे घर में क्वारेंटाइन रहे। लेकिन उनके पिता विश्वनाथन, मां लक्ष्मी व पत्नी प्रतिभा अस्पताल में कोविड से जंग लड़ रहे थे।
पिता विश्वनाथन का 30 अप्रैल को निधन हो गया तथा दूसरे दिन फिर परिवार पर कहर टूटा और 1 मई को पत्नी प्रतिभा ने भी साथ छोड़ दिया। परिवार संभल पाता उससे पहले सोमवार को घर में तीसरी मौत हो गई। मां लक्ष्मी का भी निधन हो गया। सुब्रमणी विश्वनाथन लॉयंस क्लब जोधपुर बोरानाडा और जोधपुर रॉयल के प्रमुख पदों पर रहते हुए लघु उद्योग भारती बोरानाडा के उपाध्यक्ष भी रहे। लॉयंस क्लब जोधपुर रॉयल के अध्यक्ष सुरेंद्र विश्नोई व लघु उद्योग भारती बोरानाडा के अध्यक्ष बाबूलाल शाह ने मृतकों की आत्मा की शांति के लिए प्रार्थना की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn